ลอบวางระเบิดเพลิง เผารถตำรวจยโสธรในบ้านพัก คาดฝีมือกลุ่มค้ายา
มือมืดลอบวางระเบิดเพลิงเผารถ รองสารวัตรสืบสวน สภ.เมืองยโสธร ที่จอดอยู่ภายในบ้านพักกลางดึก โชคดีเพื่อนบ้านเห็น เลยเรียกให้ช่วยดับไฟ พบเสียหายแค่ 1 คัน เชื่อเป็นฝีมือกลุ่มธุรกิจมืด พบก่อนหน้าประมาณ 1 เดือน เคยเกิดเหตุลักษณะนี้มาแล้ว 1 ครั้ง,เมื่อเวลา 03.00 น. วันที่ 14 มี.ค.60 ร.ต.อ.สุภาพ อาสา รอง สว.(สอบสวน) สภ.เมืองยโสธร รับแจ้งเหตุคนร้ายวางระเบิดเพลิงภายในบ้านพักของ ร.ต.ท.สถิต พวงชมพู รอง สว.สืบสวน สภ.เมืองยโสธร เลขที่ 38 ม.5 บ้านกุดจอก ต.น้ำคำใหญ่ อ.เมือง จ.ยโสธร จึงรุดไปตรวจสอบพร้อมเจ้าหน้าที่พิสูจน์หลักฐาน,ที่เกิดเหตุเป็นบ้านพักสองชั้น บริเวณลานจอดรถหน้าบ้านพบรถยนต์เก๋ง ยี่ห้อฮอนด้า ซีวิค สีดำ ทะเบียน กค 3701 ยโสธร บริเวณล้อหน้ารถฝั่งซ้ายพบขวดพลาสติกใส ภายในบรรจุน้ำมันเบนซิน ข้างขวดน้ำมันมีหมอนที่ใช้เป็นเชื้อเพลิง ที่รถยนต์มีร่องรอยถูกไฟไหม้จนได้รับความเสียหาย ใกล้กันยังพบขวดพลาสติกภายในมีน้ำมันเชื้อเพลิงและเศษผ้ามัดติดอยู่เพื่อทำเป็นระเบิดเพลิง ทิ้งอยู่ใต้ท้องรถกระบะ 4 ประตู ยี่ห้ออีซูซุ รุ่นดีแม็ก สีบรอนซ์ทอง ทะเบียน กข 4113 ยโสธร ซึ่งคาดว่าไฟอาจจะดับก่อน จึงไม่ลุกไหม้ติดรถกระบะคันดังกล่าว,สอบถาม ร.ต.ท.สถิต เจ้าของบ้าน เล่าว่า เมื่อช่วงกลางดึกที่ผ่านมาขณะที่ตนกำลังนอนหลับอยู่ในบ้านพักได้ยินเสียงเพื่อนบ้านร้องเรียกว่ามีไฟไหม้รถของตน จึงรีบลุกขึ้นมาและพบว่าเปลวไฟกำลังลุกไหม้หน้ารถยนต์เก๋งของตนที่จอดอยู่ภายในบ้านพัก ตนพร้อมด้วยชาวบ้านใกล้เคียงจึงได้ช่วยกันฉีดน้ำดับไฟเอาไว้ได้ทันเวลา ก่อนที่เปลวเพลิงจะลุกไหม้รถเสียหายทั้งคัน และอาจจะลุกลามไหม้บ้านของตนทั้งหลังได้,ขณะที่ชาวบ้านที่เห็นเหตุการณ์เล่าว่า ก่อนเกิดเหตุเห็นวัยรุ่น 2 คน สวมหมวกไอ้โม่งปิดบังใบหน้าขับขี่รถจักรยานยนต์ไม่ทราบยี่ห้อและทะเบียน ซ้อนท้ายกันมาผ่านหน้าบ้านของผู้เสียหาย และได้จุดระเบิดเพลิงที่เตรียมมา ซึ่งทำจากขวดพลาสติก ภายในบรรจุน้ำมันเชื้อเพลิงและมีเศษผ้าโผล่ออกมาทำเป็นชนวนจุดไฟ แล้วโยนเข้าไปภายในบ้านพักของผู้เสียหาย ก่อนจะพากันขับขี่รถจักรยานยนต์หลบหนีไป จากนั้นจึงพบว่ามีเปลวไฟลุกไหม้รถยนต์ที่จอดอยู่ภายในบ้านพัก จึงได้ร้องเรียกให้ผู้เสียหายทราบและช่วยกันดับไฟเอาไว้ได้ทันเวลาพอดี,เบื้องต้นเจ้าหน้าที่คาดว่า ผู้ก่อเหตุอาจเป็นกลุ่มผู้ค้ายาเสพติดในพื้นที่ ที่ไม่พอใจผู้เสียหาย เนื่องจากผู้เสียหายเป็นเจ้าหน้าที่ตำรวจสายสืบและเข้มงวดกวดขันจับกุมผู้ค้ายาเสพติดในพื้นที่อย่างต่อเนื่อง ซึ่งเจ้าหน้าที่ตำรวจจะได้เร่งสืบสวนหาตัวผู้ลงมือก่อเหตุในครั้งนี้ไปดำเนินคดีต่อไป,ผู้สื่อข่าวรายงานว่า เหตุการณ์ดังกล่าวเกิดขึ้นเป็นครั้งที่สองแล้ว ระยะห่างกันเพียง 1 เดือน โดยครั้งแรกระเบิดเพลิงที่คนร้ายนำมาวางใต้ท้องรถกระบะ แต่ไม่มีไฟลุกไหม้ เนื่องจากคนร้ายใช้ธูปเป็นตัวจุดชนวน แต่ธูปดับก่อน และครั้งนี้ถือเป็นครั้งที่สอง โดยคนร้ายได้วางระเบิดเพลิงใต้ท้องรถสองจุด แต่เพลิงลุกไหม้รถเพียงแค่คันเดียว.
มือมืดลอบวางระเบิดเพลิงเผารถ รองสารวัตรสืบสวน สภ.เมืองยโสธร ที่จอดอยู่ภายในบ้านพักกลางดึก โชคดีเพื่อนบ้านเห็น เลยเรียกให้ช่วยดับไฟ พบเสียหายแค่ 1 คัน เชื่อเป็นฝีมือกลุ่มธุรกิจมืด พบเกิดเหตุลักษณะนี้มาเป็นครั้งที่ 2 แล้ว
เผารถ,ตำรวจยโสธร,สถิต พวงชมพู,กลุ่มค้ายาเสพติด,ระเบิดเพลิง